टाइगर 3 में हाईवोल्टेज एक्शन सीक्वेंस प्लान करने की तैयारी; दोनों सुपरस्टार्स की मौजूदगी को भुनाने की कोशिश
tiger 3 action sequence costs 35 crore rsसलमान खान की फिल्म टाइगर 3 में शाहरुख खान का एक जबरदस्त कैमियो होने वाला है। पठान के
सलमान खान की फिल्म टाइगर 3 में शाहरुख खान का एक जबरदस्त कैमियो होने वाला है। पठान के बाद अब टाइगर 3 में दोनों स्टार्स साथ नजर आएंगे। अब खबर आ रही है कि फिल्म में सलमान और शाहरुख का एक भारी-भरकम बजट वाला एक्शन सीक्वेंस होने जा रहा है। इस सीक्वेंस के लिए ₹35 करोड़ का एक सेट बनाया गया है।
सोर्सेस का कहना है कि फिल्म के प्रोड्यूसर आदित्य चोपड़ा पर्दे पर इन दोनों स्टार्स की उपस्थिति को पूरी तरह भुनाना चाहते हैं। पठान की शानदार सफलता के बाद अब ऑडियंस को टाइगर 3 में भी बहुत कुछ नया देखने को मिल सकता है।
हाईवोल्टेज एक्शन सीक्वेंस प्लान करने की तैयारी
हिंदुस्तान टाइम्स के सोर्सेस ने कहा, 'जब आपके पास एक फिल्म ही में सलमान और शाहरुख जैसे सुपरस्टार हो। फिर आपको उनके सुपर स्टारडम के साथ न्याय करना चाहिए। पठान के बाद अब टाइगर 3 में कुछ ऐसा होगा जो पहले कभी नहीं देखा होगा। टाइगर 3 में एक हाईवोल्टेज एक्शन सीक्वेंस प्लान करने की तैयारी हो रही है। आदित्य चोपड़ा ने भी इसके लिए कमर कस ली है।'
एक्शन सीक्वेंस ऐसा कि सालों तक याद रखा जाएगा
इससे पहले एक सोर्सेस ने खुलासा किया था कि दोनों खान करीब सात दिनों तक साथ में शूटिंग करेंगे। पठान में लोगों ने जो एक्सपीरिएंस किया है, अब फिल्म के मेकर्स और डायरेक्टर मनीश शर्मा फिर से वहीं दिखाने की कोशिश में हैं। सोर्सेस के मुताबिक, एक एक्शन सीक्वेंस ऐसा होगा जो काफी सालों तक याद रखा जाएगा।
225 करोड़ होगा फिल्म का बजट
सलमान खान की ये मच अवेटेड फिल्म 10 नवंबर 2023 को दिवाली के मौके पर रिलीज होगी। फिल्म में सलमान के अलावा कटरीना कैफ और इमराम हाशमी भी दिखाई देंगे। ये फिल्म यशराज स्पाई यूनिवर्स का हिस्सा होगी। मीडिया रिपोर्ट्स की मानें तो फिल्म का कुल बजट ₹225 करोड़ होने जा रहा है।
टाइगर 3 के बाद भी नहीं थमेगा सफर
शाहरुख और सलमान सबसे पहले 1995 की फिल्म करण अर्जुन में नजर आए थे। ये फिल्म अपने समय में काफी बड़ी हिट थी। उसके बाद इन दोनों ने 'हम तुम्हारे हैं सनम' में साथ काम किया। 'कुछ कुछ होता है' में सलमान का गेस्ट अपीयरेंस था जिसे ऑडियंस ने काफी पसंद किया था।
उसके बाद शाहरुख खान की 2018 में रिलीज फिल्म जीरो में भी सलमान का कैमियो था। अभी हाल ही में रिलीज हुई फिल्म पठान में सलमान का दमदार कैमियो देखा गया था। अब यशराज फिल्म्स इन दोनों को साथ में एक फुल फिल्म में कास्ट करने के लिए हर संभव कोशिश कर रही है।
ट्रेड एनालिस्ट तरण आदर्श ने पिछले दिनों यशराज स्पाई यूनिवर्स की कुछ अपकमिंग फिल्मों का जिक्र किया था। जिसमें वॉर 2, टाइगर 3 और पठान वर्सेज टाइगर जैसे प्रोजेक्ट थे। इसमें सबसे ज्यादा चर्चा पठान वर्सेज टाइगर की है। इन दोनों को सुपरस्टार्स को डायरेक्ट करने की जिम्मेदारी सिद्धार्थ आनंद को दी गई है।
